《望嵩楼》
宋代·苏辙

连山鄣吾北，二室分西东。
东山几何高，不为太室容。
西山为我低，少室见诸峰。
临轩一长叹，隐见由所逢。
试问山中人，二室竟谁雄。
雄雌久已定，分别徐亦空。
可怜汝阳酒，味与上国同。
游心四山外，寄适杯酒中。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。